JAS เผย EBITDA ไตรมาส 2 เพิ่มขึ้น 9% ลุยต่อยอดธุรกิจเดิม-ลดค่าใช้จ่าย ฝ่าวิกฤตโควิด-19
JAS เผย EBITDA ไตรมาส 2/64 อยู่ที่ 3.28 พันลบ. เพิ่มขึ้น 9% จากช่วงเดียวกันของปีก่อน ลุยต่อยอดธุรกิจเดิม-ลดค่าใช้จ่าย ฝ่าวิกฤตโควิด-19
JAS เผย EBITDA ไตรมาส 2/64 อยู่ที่ 3.28 พันลบ. เพิ่มขึ้น 9% จากช่วงเดียวกันของปีก่อน ลุยต่อยอดธุรกิจเดิม-ลดค่าใช้จ่าย ฝ่าวิกฤตโควิด-19
11 ส.ค. 2564

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีผลขาดทุนเพิ่มขึ้น มีรายได้รวมจากการดําเนินงาน 4,848 ล้านบาท ลดลง 159 ล้านบาท คิดเป็นร้อยละ 3 เมื่อเทียบกับไตรมาสเดียวกันของปีก่อน แต่เพิ่มขึ้น 35 ล้านบาท คิดเป็นร้อยละ 1 เมื่อเทียบกับไตรมาสก่อนหน้า โดยรายได้หลักของบริษัทฯ ยังคงมาจากส่วงานให้บริการอินเทอร์เน็ตความเร็วสูง และอินเทอร์เน็ตทีวี
อีกทั้งมีต้นทุนขายและบริการ 3,639 ล้านบาท เพิ่มขึ้น 376 ล้านบาท คิดเป็นร้อยละ 12 เมื่อเทียบกับไตรมาสเดียวกันของปีก่อน และเพิ่มขึ้น 718 ล้านบาท คิดเป็นร้อยละ 25 เมื่อเทียบกับไตรมาสก่อนหน้า
อย่างไรก็ดี EBITDA ไตรมาส 2/2564 อยู่ที่ 3,278 ล้านบาท เพิ่มขึ้น 259 ล้านบาท คิดเป็นร้อยละ 9 เมื่อเทียบกับไตรมาสเดียวกันของปีก่อน และ เพิ่มขึ้น 166 ล้านบาท คิดเป็นร้อยละ  5 เมื่อเทียบกับไตรมาสก่อนหน้า
ทั้งนี้จากสถานการณ์การระบาดของ Covid-19 ระลอก 2 และ 3 ในช่วงปี 2564 มีแนวโน้มที่จะรุนแรงมากขึ้น สถานประกอบการหลายๆ ที่มีนโยบายให้ทํางานแบบ WFH และการเรียนเป็นแบบ Online ทําให้เกิดความต้องการใช้งานอินเทอร์เน็ต แต่การเข้าไปติดตั้งอินเทอร์เน็ตลําบากมากขึ้นเพราะเจ้าของบ้านกังวลเรื่องการแพร่เชื้อจากคนแปลกหน้า ซึ่งทางบริษัทฯ มีนโยบายป้องกันอย่างเข้มงวดมาตลอดเพื่อให้ลูกค้าสามารถรับบริการได้อย่างสบายใจ ทําให้จํานวนลูกค้าเพิ่มขึ้นอย่างต่อเนื่อง นอกจากนี้บริษัทฯ ยังมองหาช่องทางในการสร้างรายได้ใหม่ เพื่อต่อยอดจากธุรกิจเดิมที่มีอยู่รวมทั้งการลดค่าใช้จ่ายให้ได้มากขึ้น